【混合過關】兆文:贏盡天下換人補中
2024年04月30日 18:40
東網電視
更多新聞短片
第3場「贏盡天下」上仗大半程搶口,以致力拚僅負輸得唔抵,班德禮跑開好照換布文,補中心意盡顯一切,連場硬仗未有跌磅亦是好現象。「鷹勇猴王」低分馬告東尼肯收絕不會無的放矢,轉廐之後收身養壯好多,觀感煥然一新,上仗泥地入Q證明唔差,同程曾上名,轉場冇問題。「怡昌勇士」五班着數,上仗1400米路短也入位,今戰重返勝途箭頭所在,儲足火力乃此馬一貫出擊手法。
第9場「顏色大皇」大熟大勇連贏兩場,上仗未能再下一城,遇上更勁速度更快的「川河動駒」雖敗猶榮,周日「顏色大皇」拍跳佔盡上風,一同出試的「快路」力騎都跟唔住。「鈦易搵」上仗慢閘焗住留後,轉彎亦要走外疊,不只贏馬更輕勝,進步好多,黃智弘6次出策獲2勝3位,負磅唔重可放心追捧。「美神來」肥嘟嘟身好壯,上仗搶放試準前速,今次轉戰谷中再轉配備食指已動。